text: [{"text_idx": "#000002", "text": "Para sa ihibalo sang tanan, ang \u20b1163,306,954 nga 20% Development Fund sang syudad magapadulong sa implementasyon sang mga programa kag proyekto sa idalum sang Social Development, Economic, Environmental Management kag iban pa. Kalakip diri ang pagpadayon sang Bugas Para sa Taga Roxas nga Food Security Program, konstruksyon, rehabilitasyon kag pag-aspalto sang mga dalanon, pagbakal sang mga kinahanglanon nga Construction and Heavy Equipment/Engineering Equipment/Multi-Purpose Vehicles, Garbage Trucks kag iban pa nga proyekto nga makabulig sa kabarangayan kag pagpatahum sang syudad."}, {"text_idx": "#000003", "text": "Ang 8.6 billion sini nga External Fund ang aton pa tinguhaan nga mapangitaan sang pondo sa iban nga ahensya sang gobierno agud matigayon ang pagpatuman sang mga importante nga plano para sa kaayuhan sang syudad."}, {"text_idx": "#000005", "text": "Ini nga hilikuton panugod naman naton nga tikang para sa paglab-ot sang aton handum para sa BIGGER, BETTER, BRIGHTER Roxas City sa 2023."}]